અમદાવાદછ શહેરમાં એકલવાયું જીવન જીવતા તેમજ ૮૦ વર્ષથી વધુ ઉંમરના વૃદ્ધોને રાજ્ય સરકારની સુરક્ષા સેતુ સોસાયટી યોજના હેઠળ તેમજ સોમચંદભાઇ ડોસાભાઇ ચે‌િરટેબલ ટ્રસ્ટના સહયોગથી સુરક્ષા માટે SOS ડિવાઇસ અપાયા હતા. નારણપુરા અને વાડજ વિસ્તારના વૃદ્ધોને ગઇ કાલે શહેર પોલીસ કમિશનર એ. કે. સિંઘ તેમજ અન્ય પોલીસ અધિકારીઓ દ્વારા આ ડિવાઇસનું વિતરણ કરાયું હતું. વિતરણ સમારંભમાં હાજર વૃદ્ધોએ પોલીસ અને ટ્રસ્ટની આ કામગીરીને બિરદાવી હતી તેમજ હવે પોતે પોતાના ઘડપણને નહીં, પરંતુ યુવાનીમાં જીવતા હોય તેવો અહેસાસ કરતા હોવાનું જણાવ્યું હતું.